*Saistošo noteikumu projekts*

Nr.\_/2024

(protokols Nr.\_ , \_\_ punkts**)**

**Grozījums Alūksnes novada pašvaldības domes 2023. gada 26. oktobra saistošajos noteikumos Nr. 30/2023 “Par mājas (istabas) dzīvnieku turēšanu Alūksnes novadā”**

*Izdoti saskaņā ar Dzīvnieku aizsardzības likuma 8. panta trešo un ceturto daļu, Ministru kabineta 2024. gada 25. jūnija noteikumu Nr. 411 “Mājas (istabas) dzīvnieku labturības un aizsardzības noteikumi”40.2. apakšpunktu, Veterinārmedicīnas likuma 21.3 panta trešo daļu, Ministru kabineta 2012. gada 2. oktobra noteikumu Nr. 678 “Klaiņojošo suņu un kaķu izķeršanas prasības” 16. punktu*

Izdarīt Alūksnes novada pašvaldības domes 2023. gada 26. oktobra saistošajos noteikumos Nr. 30/2023 “Par mājas (istabas) dzīvnieku turēšanu Alūksnes novadā” šādu grozījumu:

Aizstāt saistošo noteikumu izdošanas tiesiskajā pamatojumā vārdus un skaitļus “Ministru kabineta 2006. gada 4. aprīļa noteikumiem Nr. 266 “Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņu apmācībai” 13. punktu” ar vārdiem un skaitļiem “Ministru kabineta 2024. gada 25. jūnija noteikumu Nr. 411 “Mājas (istabas) dzīvnieku labturības un aizsardzības noteikumi” 40.2.apakšpunktu” .

Domes priekšsēdētājs Dz. ADLERS

**Alūksnes novada pašvaldības domes saistošo noteikumu Nr. …**

**Grozījums Alūksnes novada pašvaldības domes 2023. gada 26. oktobra saistošajos noteikumos Nr. 30/2023 “Par mājas (istabas) dzīvnieku turēšanu Alūksnes novadā” paskaidrojuma raksts**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | Ar Ministru kabineta 2024. gada 25. jūnija noteikumu Nr. 411 “Mājas (istabas) dzīvnieku labturības un aizsardzības noteikumi” spēkā stāšanos 2024. gada 1. jūlijā spēku zaudēja Ministru kabineta 2006. gada 4. aprīļa noteikumi Nr. 266 “Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņu apmācībai”. Saskaņā ar Oficiālo publikāciju un tiesiskās informācijas likuma 9. panta piekto daļu, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa. Līdz ar ko pašvaldība veic grozījumus Alūksnes novada pašvaldības domes 2023. gada 26. oktobra saistošajos noteikumos Nr. 30/2023 “Par mājas (istabas) dzīvnieku turēšanu Alūksnes novadā”, precizējot saistošo noteikumu izdošanas tiesisko pamatojumu.  |
| 2. Fiskālā ietekme uz pašvaldības budžetu | Saistošo noteikumu īstenošana neietekmēs pašvaldības budžetu un pieejamos resursus. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošo noteikumu īstenošana neietekmēs vidi, iedzīvotāju veselību, uzņēmējdarbības vidi un konkurenci.  |
| 4. Ietekme uz administratīvajām procedūrām un to izmaksām | Saistošie noteikumi nemaina līdzšinējo kārtību. Netiek paredzētas papildus administratīvo procedūru izmaksas. |
| 5. Ietekme uz pašvaldības funkcijām un cilvēkresursiem | Saistošie noteikumi nemaina pašvaldības funkcijas - piedalīties sabiedriskās kārtības nodrošināšanā, gādāt par pašvaldības teritorijas labiekārtošanu un sanitārās tīrības nodrošināšanu izpildi.Saistošo noteikumu izpildes nodrošināšanai nav nepieciešama jaunu institūciju izveide vai papildu cilvēkresursu piesaiste. |
| 6. Informācija par izpildes nodrošināšanu | Saistošo noteikumu izpildes nodrošināšanā netiek paredzēta jaunu institūciju izveide, esošo likvidācija vai reorganizācija. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Pašvaldības rīcība, izdodot saistošos noteikumus, ir atbilstoša normatīvo aktu prasībām.  |
| 8. Projekta izstrādes gaitā veiktās konsultācijas ar privātpersonām un institūcijām | Saistošie noteikumi un to paskaidrojuma raksts sabiedrības viedokļa noskaidrošanai tiks publicēts pašvaldības oficiālajā tīmekļvietnē [www.aluksne.lv](http://www.aluksne.lv)  |

Domes priekšsēdētājs Dz.ADLERS